stanford-oval/wikipedia huggingface dataset:
Salovaara

Salovaara on suomalainen sukunimi, joka on muun muassa seuraavilla henkilöillä:
Aarne Salovaara (1887–1945), voimistelija
Aleksis Salovaara (1866–1925), Maalaisliiton kansanedustaja
Artturi Salovaara (1883–1908), salamurhaa yrittänyt ylioppilasaktivisti
Barry Salovaara (s. 1948), kanadalainen jääkiekkoilija
Eero Salovaara (1918–1996) OTK:n pääjohtaja
Eila Salovaara, vaateliike Mic Macin perustaja ja omistaja
Elina Salovaara (s. 1970), näyttelijä
Elli Salovaara (s. 2000), koripalloilija
Hannes Salovaara (1886–1935) rehtori, kirjailija
Hannu Salovaara (s. 1950), viljateknologian professori
Ilmari Salovaara (1892–1970), jääkäri
Jaakko Salovaara (s. 1975), muusikko
Juhani Salovaara (1931–2023), kilpapurjehtija
Juhani Salovaara (s. 1943), teollinen muotoilija
Juho Salovaara (1894–1937), opettaja ja sanomalehtimies
Jukka Salovaara (s. 1968), ulkoministeriön valtiosihteeri
Kaarlo Salovaara (1874–1956), kirkkoherra, IKL:n kansanedustaja
Kaarlo Salovaara (1884–1918), toimittaja ja keksijä
Kauko Salovaara (1916–2003), opettaja ja koulun- ja järjestöjohtaja, maanviljelysneuvos
Lauri Salovaara (s. 1978), radio- ja televisiotoimittaja
Martti Salovaara (1916–1984), keskimatkojen juoksija
Mikko Salovaara (s. 1979), muusikko
Niilo Salovaara (1902–1977) juristi, professori
Nita Salovaara, malli 1980-luvulla
Paula Salovaara (s. 1964), toimittaja
Pertti Salovaara (s. 1970), radiotoimittaja, kansanedustaja
Petrik Salovaara (s. 1968), Jori Olkkonen, tietokone- ja videopelimuusikko
Viktor Salovaara (1887–1966), painija
Väinö Salovaara (1888–1964) kansanedustaja, ministeri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Viktorin kuolinvuosi artikkelin mukaan
Lost (2. tuotantokausi)

Lostin toinen tuotantokausi alkoi Yhdysvalloissa ja Kanadassa 21. syyskuuta 2005 ja jatkui 24. maaliskuuta 2006 saakka. Kausi jatkoi 47 lentokoneturmasta selvinneen tarinoiden kertomista. Kauden tapahtumat sijoittuvat marraskuun 4. ja 27. päivän välille vuoteen 2004. Tuottajat ovat sanoneet, että ensimmäinen kausi esitteli selviytyjät ja toinen kausi kertoo 1980-luvun tieteisryhmä Dharma-organisaatiosta sekä ”luukun” tutkimisesta.
Kausi julkaistiin DVD:llä nimellä Lost: The Complete Second Season - The Extended Experience 5. syyskuuta 2006 ja Euroopassa 18. lokakuuta 2006.
Jaksoluettelo > Tiedettä ja uskoa (The Man of Science, Man of Faith)

Jack, Locke ja Kate tutkivat luukkua ja kohtaavat Desmondin, joka on asunut luukun sisällä jo vuosia. Jack tajuaa tavanneensa Desmondin jo ennen saapumistaan saarelle. Shannon näkee Waltin viidakossa. Takaumassa Jack leikkaa naista, josta lopulta tulee hänen vaimonsa.
Jaksoluettelo > Tuuliajolla (Adrift)

Michael ja Sawyer ajautuvat takaisin rantaan. Rannalla he kohtaavat Jinin juoksemassa heitä kohti paettuaan ryhmältä, jonka he uskovat olevan Toisia. Luukussa eli Joutsen-asemalla Desmond pakottaa Locken kirjoittamaan numerot tietokoneeseen. Takaumassa Michael joutuu luovuttamaan kaksivuotiaan Waltin huoltajuuden tämän äidille, Susanille.
Jaksoluettelo > Orientaatio (Orientation)

Jack ja Locke saavat selville, että Dharma Initiative -tutkimusryhmä rakensi Joutsen-aseman 1980-luvulla kontrolloimaan saaren sähkömagnetismia. Michael, Sawyer ja Jin saavat selville, että lennon 815 takaosan selviytyneet pitävät heitä vankina. Takaumassa näytetään kuinka Locke kamppailee isäänsä liittyvien ongelmien kanssa ja suhteensa kanssa Heleniin, joka auttoi Lockea pääsemään eroon ongelmistaan isäänsä.
Jaksoluettelo > Kaikki vihaavat Hugoa (Everybody Hates Hugo)

Takaosan selviytyneet vievät Michaelin, Sawyerin ja Jinin hylätylle Nuoli-asemalle. Hurley saa tehtäväkseen jakaa selviytyjille luukusta löytynyttä ruokaa. Takaumassa Hurley lopettaa työnsä ja hänen paras ystävänsä kääntyy lottovoiton jälkeen Hurleyta vastaan.
Jaksoluettelo > Löytötavaroita (...And Found)

Michael lähtee etsimään Waltia. Mr. Eko ja Jin lähtevät Michaelin perään ja näkevät Toiset. Sun kadottaa kihlasormuksensa, mutta löytää sen kuitenkin lopulta. Takaumassa Sun ja Jin elävät aikaa ennen tapaamistaan.
Jaksoluettelo > Hylätty (Abandoned)

Shannon uskoo Waltin olevan saarella ja alkaa etsiä tätä. Sawyerin ollessa lähellä kuolemaa takaosan selviytyneet matkaavat toiselle puolelle saarta muiden selviytyjien luo. Ana Lucia kohtaa viidakossa Shannonin, luulee tätä Toiseksi ja ampuu tämän. Takaumassa Shannon joutuu selviämään isänsä kuolemasta.
Jaksoluettelo > Toiset 48 päivää (The Other 48 Days)

Ensimmäiset 48 päivää onnettomuuden jälkeen näytetään takaosan selviytyneiden näkökulmasta. Monena yönä Toiset tulevat takaosan selviytyneiden leiriin ja kidnappaavat useita selviytyneistä, pakottaen jäljelle jääneet hakemaan turvaa Nuoli-asemalta. Ana Lucia tappaa Toiseksi paljastuneen Goodwinin.
Jaksoluettelo > Yhteentörmäys (Collision)

Mr. Eko tuo Sawyerin Joutsen-asemalle saamaan Jackilta hoitoa ampumahaavaansa. Takaosan selviytyneet saapuvat muiden etuosan selviytyneiden leiriin. Takaumassa poliisina toimiva Ana Lucia tappaa miehen, joka oli ampunut Ana Luciaa ja aiheuttanut tälle keskenmenon.
Jaksoluettelo > Katen teot (What Kate Did)

Kate hoitaa haavoittunutta Sawyeria Shannonin hautajaisten, joihin myöskään Ana Lucia ei osallistu, aikana. Lockea ja Mr. Ekoa varoitetaan käyttämästä tietokonetta kommunikointiin, mutta Michael käyttää sitä kommunikoidessaan Waltiksi luulemansa henkilön kanssa. Takaumassa Kate räjäyttää talonsa ja tappaa samalla isänsä Waynen, jota hän luuli isäpuolekseen. Katen oikea isäpuoli on töissä armeijalla.
Jaksoluettelo > Psalmi 23 (The 23rd Psalm)

Charlie vie Mr. Ekon huumeita salakuljettaneelle Beachcraft-koneelle, josta Mr. Eko löytää veljensä. Charlie ottaa osan koneen patsaista, jotka on täytetty heroiinilla ja Claire menettää luottamuksensa Charlieen. Takaumassa Mr. Eko on huumeparoni Nigeriassa ja aiheuttaa vahingossa veljensä kuoleman.
Jaksoluettelo > Jahtiporukka (The Hunting Party)

Michael jättää selviytyneet ja lähtee etsimään Waltia. Jack, Locke ja Sawyer yrittävät jäljittää Michaelia ja kohtaavat Toiset. Toiset saavat Katen panttivangiksi ja luovuttavat tämän Jackin, Locken ja Sawyerin antaessa Toisille kaikki aseensa ja lupaavansa palata takaisin. Takaumassa Sarah jättää aviomiehensä Jackin.
Jaksoluettelo > Tulta ja vettä (Fire + Water)

Charlie näkee unta, jossa Aaron on hengenvaarassa. Charliesta tuntuu, että Aaron täytyy kastaa. Charlie riitaantuu Clairen kanssa täysin, ja Locke takavarikoi Charlien heroiinit. Takaumassa Charlien Drive Shaft -yhtye yrittää saada takaisin entistä mainettaan, siinä kuitenkaan onnistumatta.
Jaksoluettelo > Vedätys (The Long Con)

Kun Sunin kimppuun hyökätään, Jackin, Locken, Katen ja Ana Lucian välille syntyy jännitettä aseita koskien. Paljastuu, että Sawyer ja Charlie huijasivat kaikkia, jotta Sawyer saisi aseet itselleen ja jotta Charlie saisi kostettua Lockelle. Takaumassa Sawyer huijaa vastentahtoisesti naista, jota kohtaan hänellä on tunteita.
Jaksoluettelo > Yksi niistä muista (One Of Them)

Rousseau johdattaa Sayidin miehen luo, jonka hän uskoo olevan yksi Toisista. Sayid kiduttaa tietoa Henry Gale -nimiseltä vangilta, jonka myös Sayid uskoo olevan yksi Toisista. Takaumassa Sayid kiduttaa vankia ensimmäistä kertaa.
Jaksoluettelo > Äitiysloma (Maternity Leave)

Kun Aaron sairastuu, Claire, Kate ja Rousseau matkaavat hylätylle lääkintäasemalle, jossa Clairea pidettiin vankina. Jack ja Locke riitelevät siitä, mitä Henrylle pitäisi tehdä. Clairen muistot Ethanin vankina olemista ja paostaan Rousseaun tyttären, Alexin avulla palaavat.
Jaksoluettelo > Koko totuus (The Whole Truth)

Ana Lucia, Sayid ja Charlie lähtevät etsimään Henryn kuumailmapalloa. Sun saa tietää olevansa raskaana. Takaumassa Sun saa tietää Jinin olevan steriili. Sun vakuuttaa, ettei hänellä ole ollut seksuaalisia suhteita muihin, mikä tarkoittaa että saari on mahdollistanut Sunin ja Jinin välisen hedelmöityksen.
Jaksoluettelo > Lukitus (Lockdown)

Locke jää jumiin Joutsen-aseman panssariovien alle, jolloin Henry joutuu syöttämään numerot tietokoneeseen. Ana Lucia, Sayid ja Charlie palaavat ja paljastavat, että Henry valehtelee ja että tämä on oikeasti yksi Toisista. Takaumassa Helen torjuu Locken kosinnan, koska Locke ei pysty päästämään irti tuskasta jota tämän isä on aiheuttanut.
Jaksoluettelo > Dave

Hurley kohtaa vanhan mielikuvitusystävänsä Daven viidakossa, ja hänen suhteensa Libbyyn syvenee. Locke kyseenalaistaa sitoumuksensa Joutsen-asemaan, kun Henry väittää, ettei ikinä syöttänyt koneeseen numeroita. Hurley muistelee aikaansa mielisairaalassa. Takauman kautta paljastuu, että myös Libby oli mielisairaalan potilas.
Jaksoluettelo > S.O.S

Bernard yrittää rakentaa rannalle SOS-merkkiä, mutta lopettaa aikeensa kun Rose kertoo haluavansa jäädä saarelle, koska hän uskoo sen parantaneen syövän. Takaumassa Rose ja Bernard viettävät kuherruskuukauttaan Australiassa. Jack ja Kate Austen yrittävät tavata Toiset, tarkoituksenaan saada vaihdettua Henry Waltiin. Kaksikko kohtaakin Michaelin.
Jaksoluettelo > Kaksi lähtöryyppyä (Two For The Road)

Michael palaa mukanaan uutinen, että Toiset ovat puolustuskyvyttömiä. Ana Lucia Cortez yrittää saada Henryn kertomaan totuuden. Hurley vie Libbyn yllätystreffeille. Joutsen-asemalla Michael tappaa Ana Lucian ja Libbyn ja ampuu myös itseään, lavastaakseen Henryn paon. Takaumassa Ana Lucia toimii Christianin henkivartijana Australiassa.
Jaksoluettelo > Kysymysmerkki (?)

Mr. Eko ja Locke löytävät Helmi-aseman, joka on tarkoitettu Joutsen-aseman tarkkailuun videokameroiden avulla. Jack yrittää pelastaa Libbya, joka kuitenkin menehtyy. Takaumassa Mr. Eko tutkii nuoren tytön kuolemaan liittyvää ihmettä australialaisena pappina.
Jaksoluettelo > Kolme minuuttia (Three Minutes)

Michael vakuuttelee Jackin, Katen, Sawyerin ja Hurleyn auttamaan Waltin pelastamisessa. Ana Lucian ja Libbyn hautajaisissa Sayid kertoo Jackille epäilyksensä siitä, että Michael saattaa toimia Toisten käskyjen alaisena. Takaumassa paljastuu, että ollessaan Toisten vankina Michael teki sopimuksen vapauttaa Henry ja vaihtaa Jack, Kate, Sawyer ja Hurley Waltiin. Selviytyneet näkevät purjeveneen rantavesissä.
Jaksoluettelo > Yhdessä elää, yksin kuolee (Live Together, Die Alone)

Takaumassa  Desmond haaksirikkoutuu saarelle ja elää Joutsen-asemalla Kelvinin kanssa, jonka hän vahingossa tappaa. Michael johdattaa Jackin, Katen, Sawyerin ja Hurleyn Toisten luo. Toisten johtajaksi paljastuva Henry vapauttaa Hurleyn, antaen tehtäväksi varoittaa muita selviytyneitä olla yrittämättä pelastaa Jackia, Katea ja Sawyeria. Toiset päästävät Michaelin ja Waltin lähtemään veneellä saarelta. Desmond palaa Joutsen-asemalle ja tajuaa, että Oceanic Airlinesin lento 815 putosi saarelle samana päivänä jona hän syötti numerot tietokoneeseen liian myöhään. Locke hajottaa tietokoneen, ja laskurin mennessä nollaan asema joutuu kaaokseen. Desmond käyttää Kelviniltä saamaansa avainta ”tuhotakseen padon”, minkä jälkeen Joutsen-asema räjähtää. Epilogissa Penelope ”Penny” Widmorelle työskentelevät tutkijat paikantavat saaren.
Virvoitusjuoma

Virvoitusjuomia kaupan hyllyllä
Virvoitusjuoma eli limsa tai limu (sanasta limonadi) on yleinen nimitys eri tavoin valmistetuille alkoholittomille tai vain vähän (enintään 2,8 %) alkoholia sisältäville juomille.
Virvoitusjuomia käytetään tai jano- tai ruokajuomana. Virvoitusjuomia ovat esimerkiksi kivennäisvedet, hedelmämehu- ja esanssilimonadit, alkoholittomat viinit ja kalja. Sokeroidut virvoitusjuomat koostuvat pääasiassa vedestä, sokerista ja aromeista. Virvoitusjuomissa on usein mukana myös erilaisia happoja, kuten fosforihappoa, hiilihappoa ja sitruunahappoa. Sokeroimattomissa light- eli kevytvirvoitusjuomissa käytetään keinotekoisia makeutusaineita, kuten aspartaamia ja asesulfaamia.
Tunnettuja virvoitusjuomamerkkejä ovat muun muassa Coca-Cola, Dr Pepper, Mountain Dew, Sprite, 7 Up, Pepsi ja Fanta.
Kofeiinipitoisia virvoitusjuomia kutsutaan energiajuomiksi, vaikka ne eivät sisällä energiaa muita virvoitusjuomia enempää. Energiajuomamerkkejä ovat esimerkiksi Red Devil, ED, Mad Croc, Teho ja Red Bull.
Virvoitusjuomia myydään yleensä tölkeissä tai pulloissa, baareissa myös laseittain niin että tiskillä yhdistetään vesi, makusiirappi ja hiilihappo. Yhdysvaltalaiset juovat virvoitusjuomansa usein jäiden kanssa, ja tapa on levinnyt yhdysvaltalaistyylisiin hampurilaispaikkoihin.
Limonadilla voidaan tarkoittaa täsmällisemmin sitruunamehusta, vedestä ja sokerista tehtyä sitruunasoodaa.
Kulutus

Keskivertosuomalainen juo päivittäin yli 1,6 desilitraa virvoitusjuomaa. Ruotsissa sitä nautitaan kaksi desiä ja Norjassa yli 3 desiä. Sokerittomat kevytvirvoitusjuomat ovat Suomessa enemmän naisten kuin miesten suosiossa.
Ravintoarvot

Sokeripitoiset virvoitusjuomat sisältävät runsaasti energiaa, mutta eivät aiheuta vastaavaa kylläisyyden tunnetta kuin kiinteän ruoan nauttiminen. Lisäksi virvoitusjuomissa on hyvin vähän tai ei ollenkaan ravintoaineita.
Terveysvaikutukset

Maailman syöpärahaston yhteenvetotutkimuksen mukaan runsaasti sokeria sisältävien juomien kulutusta tulisi vähentää, koska ne lihottavat ja kohottavat näin ollen syöpäriskiä. Esimerkiksi teini-iässa alkaneen virvoitusjuomien käytön on havaittu korreloivan paksusuolen syövän esiintyvyyden kanssa siten, että jokainen 2,3 desilitran päivittäinen annos lisää syövän esiintyvyyttä 32 prosentilla.
Virvoitusjuomien nauttiminen altistaa myös hammaseroosiolle eli hammaskiilteen ohenemiselle. Tämä pätee myös sokeroimattomiin virvoitusjuomiin. Sokeroimattomissa virvoitusjuomissa käytettyjen makeutusaineiden turvallisuudesta käydään myös säännöllisesti julkista keskustelua.
Ympäristövaikutukset

Yhden virvoitusjuomalitran valmistuksen, pakkaamisen ja kuljetusten aiheuttamat ilmastoa lämmittävät päästöt ovat vuonna 2010 julkaistun ruotsalaistutkimuksen mukaan noin yksi kilo hiilidioksidia(ekv) eli yhtä suuret kuin maidolla.
Historiaa Suomessa

Virvoitusjuomien valmistuksen voidaan katsoa Suomessa alkaneen 1863, kun August Ludvig Hartwall ja kemian professori Pehr Adolf von Bonsdorff saivat kivennäisvesilaitokselleen toimiluvan. Jo sitä ennen he olivat valmistaneet myyntiin kivennäisvesiä pienimuotoisemmin muun muassa Segerstrålen talossa Senaatintorilla. Pian he perustivat Helsinkiin kivennäisvesikioskeja, joissa myytiin myös makeisiin mehuihin sekoitettua mineraalivettä (sekä Koskenkorva-viinanlähde? ja kivennäisveden sekoituksen, ”kossuvissyn” esiastetta). Kilpailija Apteekkarien Kivennäisvesilaitos alkoi myydä omia tuotteitaan myyntikärryistä.
Vuoden 1865 kesä oli kuumalähde? ja kaivovesien laatu Helsingissä oli huono, joten juomat tekivät kauppansa. Suomen ensimmäisiä pullotettuja virvoitusjuomia olivat Omenaporelähde? ja Sitruunasooda.
Coca-Cola tuli Suomeen virallisesti Helsingin olympialaisissa vuonna 1952, tosin Helsingin Stockmannilla Coca-Colaa oli saatavilla jo 1930-luvulla ja lisenssivalmistus Suomessa alkoi vasta 1957.
Virvoitusjuomat yleistyivät Suomessa vasta 1950-luvulla ja pysyivät juhlajuomina 1970-luvulle asti.lähde?
Muuta

Ranskalaisen 60 Millions de Consommateurs -lehden teettämässä laboratoriotutkimuksessa tarkasteltiin Ranskan 19 suosituinta virvoitusjuomaa. Tutkituista juomista kymmenessä todettiin olevan pieniä määriä alkoholia. Coca-Colan ja Pepsin alkoholipitoisuus oli noin 0,001 prosenttia eli noin 10 ppm.
Drifting

Formula Drift-kilpailu vuonna 2006.
Drifting on Japanissa alkunsa saanut autoharrastuksen muoto. Driftingin idea on ajaa sivuluisussa mahdollisimman suuressa kulmassa koko radan leveyttä hyödyntäen niin suurella nopeudella kuin mahdollista. Suomessa driftingissä on kilpailtu vuodesta 2006.
Drifting sai alkunsa Japanissa. Japanilainen kilpa-kuljettaja Kunimitsu Takahashi omasi 70-luvulla todella aggressiivisen ajotavan, jossa hän pyrki viemään auton ylikovaa mutkaan, joka puolestaan johti yliohjautumiseen minkä Takahashi piti yllä mutkan ajan. Takahashin suoritteiden innoittamana Japanin mutkaisilla vuoristoteillä ajetut laittomat Touge-kilpailut alkoivat matkia kyseistä ajotapaa. Tuolloin driftingiä ei kuitenkaan pidetty itsenäisenä kilpailulajina.
Nykymuodossa tunnetuksi kilpailulajiksi drifting muodostui vasta 2000-luvulla, kun Japanin ensimmäinen D1GP järjestettiin vuonna 2001. Tätä ennen kilpailut olivat keskittyneet  yksilösuoritteisiin, kun D1GP toi mukaan pariajofinaalit, tandem-vaiheen. Samalla myös tuomarointiin kirjoitettiin selkeät kriteerit ja lajia voitiin alkaa pitämään vakavasti otettavana moottoriurheilun muotona. Lajina drifting rantautui Suomeen vuonna 2006. Vuonna 2011 AKK Motorsport tunnusti lajin virallisesti myöntämällä sille trophy-arvon. Vuodesta 2011 laji on omannut SM-arvon.
Suomessa järjestetään drifting-kilpailuja muun muassa FPDA:n ja Radalle.com-tapahtumissa.
Kilpaileminen

Kilpailemisessa ei ratkaise kierrosaika tai maaliin saapumisen järjestys vaan voittajan ratkaisee tuomaristo. Tuomaristo tarkastelee neljää kriteeriä: nopeus ja sulavuus, luistokulma, ajolinjan valinta ja tyyli. Nopeus yksistään ei ratkaise, mutta suuremmalla nopeudella ajaneella on etu tuomariston päätöksessä.
Lähdöstä on tietty matka varattu kiihdytykseen ja merkityn alkukohdan jälkeen on ajettava sivuluisussa. Lisäksi on noudatettava oikeaa ajolinjaa, jonka tuomaristo osoittaa ennen tapahtumaa. Linjaa varten radalle on merkitty tyypillisesti neliskulmaisia alueita joko sisä- tai ulkoreunaan, joista kilpailijoiden on ajettava autoilla. Leikkauspaikoissa on ajettava mahdollisimman läheltä pylvästä.
Hidastaminen ei ole sallittua kuin tietyillä jarrutusalueilla. Jos johtoautoa seuraava auto ei voi väistää jarrutuksen vuoksi syy on tyypillisesti johtoauton. Tämän vuoksi autoissa on jarruvalot edessä ja takana tuomaristolle ja renkaissa on merkintä, josta nähdään pyöriikö rengas.
Karsinta-ajossa kilpailijat ajavat yksin, jolloin voi saada enintään sata pistettä. Ajolinjasta voi saada 60 pistettä, jonka lisäksi enintään 20 pistettä tulee ajokulmasta ja 20 pistettä tyylistä. Tähän vaikuttaa kolme seikkaa: aloittaminen, sulavuus ja päättäväisyys. Varsinainen kilpailu ajetaan pareittain, jossa kilpailijapari vuorottelee johtoauton ja seuraajan rooleissa. Johtoauto pyrkii toistamaan täydellisen karsinta-ajon, mutta ei saa haitata seuraajaa. Seuraajan on matkittava johtoauton liikkeitä täsmällisesti ja mahdollisimman lähellä. Pieni kontakti on myös sallittua.
Kilpailija voi menettää ajosuorituksen pisteet tietyistä virheistä kuten kahden pyörän ajautuessa ulos radalta.
Esa Honkalehto

Esa Honkalehto (s. 8. lokakuuta 1965) on suomalainen urheiluvaikuttaja ja entinen pesäpalloilija. Hän oli vuoteen 2017 asti Ilveksen jääkiekon SM-liigajoukkueen asioita hoitavan Ilves-Hockey Oy:n toimitusjohtaja.
Honkalehto toimi ensimmäisen kerran Ilves-Hockeyn toimitusjohtajana vuosina 2004–2010. Honkalehdon kahtena viimeisenä kautena Ilves-Hockey Oy teki tappiota puoli miljoonaa euroa kaudessa. Honkalehto palasi toimitusjohtajaksi elokuussa 2014, toimittuaan huhtikuusta 2014 lähtien Ilveksen liiketoimintajohtajana. Aikaisemmin hän on toiminut muun muassa Suomen Urheiluliiton markkinointijohtajana (1997–2000) ja yleisurheilun Helsingin grand prix’n pääsihteerinä (2001–2003). Vuonna 2010 Honkalehto valittiin vuoden 2012 yleisurheilun EM-kisojen pääsihteeriksi.
Omalla urheilu-urallaan Honkalehto edusti Hyvinkään Tahkoa pesäpallon SM-sarjassa ja Superpesiksessä vuosina 1983–1995. Hän oli kaudella 1988 SM-sarjan paras etenijä 44 tuodulla juoksullaan. Jääkiekkoa Honkalehto pelasi universiadeissa.
Honkalehto on koulutukseltaan liikuntatieteiden maisteri.
Saavutukset > Pelaajana

3 SM-hopeaa: 1983, 1992, 1994
3 SM-pronssia: 1987, 1989, 1990
2 Itä-Länsi-ottelua: 1989, 1991
Pesäpallon etenijäkuningas: 1988
Luxor (yritys)

| Luxor AB |
| --- | --- |
Perustettu:  1923 (Firma Radiofabriken Luxor)
Perustaja:  Axel Harald Holstensson (1889–1979)
Kotipaikka:  Motala, Ruotsi
Toiminta-alue:  Eurooppa
Toimiala:  elektroniikkateollisuus
Tuotteet:  radio- ja tv-vastaanottimet  levysoittimet ja stereolaitteet nauhurit tietokoneet digiboksit
Henkilöstö:  2 300 (1979)
Omistaja:  Ruotsin valtio (100 % 1979–1983, 30 % 1984–) Nokia Oyj (70 % 1984–)
Infobox OKVirheellinen NIMI-arvo: 
Luxor AB oli ruotsalainen elektroniikkateollisuusyritys, joka valmisti Luxor-merkkisiä radio- ja televisiovastaanottimia Ruotsin Motalassa. Parhaimmillaan 1970-luvulla joka kolmas Ruotsissa myyty televisiovastaanotin oli Luxor-merkkinen. Suomalainen Nokia osti Luxorin Ruotsin valtiolta 1983 samassa yhteydessä kun hankki omistukseensa suomalaisen Saloran ja pyrki näin merkittäväksi toimijaksi televisioteollisuudessa. Salora-Luxor-ryhmä olikin suurimmillaan Euroopan kuudenneksi suurin tv-valmistaja. Vuonna 2006 Luxor-tuotemerkki siirtyi turkkilaisen Vestelin omistukseen.
Aiheesta muualla

Del 6. Luxor – god svensk radio, video 3 min 30 s, Sveriges Rundradiomuseum. (ruotsiksi)
Henriksson, Sven-Åke: Luxor: ”Så skall god svensk radio låta” Kvällstunden.  Päiväyksetön. Viitattu 1.7.2024.
Ammunta kesäolympialaisissa 1952 – miesten 100 metrin hirven kerta- ja parilaukauskilpailu

| Ammunta kesäolympialaisissa 1952  |
| --- | --- | --- |
| Hirvi | miehet |  |
| 25 m kuvioammunta | miehet |  |
| 50 m vapaapistooli | miehet |  |
| Trap | miehet |  |
| 50 m pienoiskivääri, makuu | miehet |  |
| 50 m pienoiskivääri, asennot | miehet |  |
| 300 m vapaakivääri, asennot | miehet |  |
Helsingin olympiakisojen hirviammuntaan osallistui 14 ampujaa seitsemästä eri maasta. Kilpailun ensimmäinen osa suoritettiin maanantaina 28. heinäkuuta, jolloin ammuttiin 50 kertalaukausta (20+20+10). Seuraavana päivänä jatkettiin parilaukauksilla, joita ammuttiin 25 (10+10+5). Ampumamatka oli 100 metriä. Hirviammunta oli tässä muodossaan ensimmäistä kertaa olympiakisojen ohjelmassa. Lajin maailmanennätys ennen kilpailua oli Norjan Bergersenin 398, joka nyt rikottiin neljän ampujan voimin.
Lopputulokset

| Sija | Nimi | Maa | 1 | 2 | 3 | Kerta | 4 | 5 | 6 | Pari | Tulos |
| --- | --- | --- | --- | --- | --- | --- | --- | --- | --- | --- | --- |
| 1 | John Larsen |  Norja | 87 | 84 | 44 | 215 | 75 | 84 | 39 | 198 | 413 |
| 2 | Per Olof Sköldberg |  Ruotsi | 87 | 85 | 37 | 209 | 77 | 82 | 41 | 200 | 409 |
| 3 | Tauno V. Mäki |  Suomi | 80 | 86 | 41 | 207 | 81 | 82 | 37 | 200 | 407 |
| 4 | Rolf Bergersen |  Norja | 82 | 82 | 39 | 203 | 77 | 79 | 40 | 196 | 399 |
| 5 | Birger Kockgård |  Ruotsi | 85 | 84 | 43 | 212 | 77 | 71 | 37 | 185 | 397 |
| 6 | Yrjö Miettinen |  Suomi | 71 | 77 | 41 | 189 | 76 | 84 | 43 | 203 | 392 |
| 7 | Pjotr Nikolajev |  Neuvostoliitto | 79 | 82 | 39 | 200 | 68 | 77 | 40 | 185 | 385 |
| 8 | Vladimir Sevrugin |  Neuvostoliitto | 74 | 74 | 41 | 189 | 75 | 84 | 35 | 194 | 383 |
| 9 | Jean-Albin Régis |  Ranska | 80 | 73 | 41 | 194 | 62 | 68 | 28 | 158 | 352 |
| 10 | Albert Planchon |  Ranska | 73 | 72 | 41 | 186 | 65 | 68 | 31 | 164 | 350 |
| 11 | Cyril Mackworth-Praed |  Iso-Britannia | 67 | 63 | 38 | 168 | 56 | 65 | 32 | 153 | 321 |
| 12 | Ingram Capper |  Iso-Britannia | 71 | 70 | 33 | 174 | 61 | 57 | 27 | 145 | 319 |
| 13 | Luigi Ruspoli |  Italia | 64 | 65 | 25 | 154 | - | - | - | - | 154 |
| 14 | Ladislao Odescalchi |  Italia | 58 | 61 | 33 | 152 | - | - | - | - | 152 |